ວີໂອເອ ຈະເພີ້ມ ການກະຈາຍສຽງ ໄປຍັງເຂດເອເຊຍ ແລະອາຟຣິກາ
ສະພາ​ BBG ຂອງ ສຫລ ໄດ້​ເປີດເຜີຍລາຍ​ລະ​ອຽດ ການ​ຂໍງົບປະມານ 721 ລ້ານໂດລາ ສຳ​ລັບປີ 2015 ທີ່​ຈະຕັດການກະຈາຍສຽງ ໄປຍັງເຂດ Balkan ​ແຕ່ຈະເພີ້​ມການ​ໃຊ້ຈ່າຍ ​ທີ່ແນໃສ່​ເຂດເອ​ເຊຍ ​ແລະ​ອາ​ຟຣິກາ.
ສະພາຜູ້ວ່າການ ພະແນກກະຈາຍສຽງ ຫລື BBG ຂອງ ສະຫະລັດ ຊຶ່ງເປັນອົງກອນ ລັດຖະບານ ທີ່ກຳກັບເບິ່ງນຳ ສະຖານີວິທະຍຸ VOA ນັ້ນ ໄດ້ເຜີຍແຜ່ລາຍລະອຽດຂອງ ຄຳຮ້ອງຂໍ ງົບປະມານສຳຫລັບປີ 2015 ທີ່ຈະຕັດຫລາຍໆ ພະແນກລົງ ທີ່ກະຈາຍສຽງໄປຍັງເຂດ Balkan ແຕ່ຈະ ເພີ້ມການໃຊ້ຈ່າຍທີ່ແນ່ໃສ່ເຂດ ເອເຊຍ ແລະອາຟຣິກາ ສະພາ BBG ໄດ້ຮ້ອງຂໍ ໄປຍັງລັດຖະສະພາ ງົບປະມານ ໃນຈຳນວນ 721 ລ້ານໂດລ່າ ຄືຕັດລົງ 10 ລ້ານ ຈາກ 731 ລ້ານໂດລ່າ ຂອງສົກປີປັດຈຸບັນ ບັນດາເຈົ້າໜ້າທີ່ BBG ກ່າວວ່າ ເປົ້າໝາຍຂອງເຂົາເຈົ້າກໍແມ່ນເຂົ້າໄປໃຫ້ ເຖິງ ຜູ້ຟັງລຸ້ນໃໝ່ ໂດຍຜ່ານທາງສື່ຕ່າງໆ ທີ່ຜູ້ຟັງແລະຜູ້ຊົມຢູ່ໃນທົ່ວໂລກ ພາກັນໃຊ້ ຫລາຍຂຶ້ນນັບມື້ ງົບປະມານທີ່ຮ້ອງຂໍໄປນີ້ ແມ່ນຮວມທັງ ໂຄງການລິເລີ້ມໃໝ່ໆທາງວີດີໂອແລະ ດີຈີ ຕອລ ທີ່ແນໃສ່ພວກຊາວໜຸ່ມ ຢູ່ໃນ ກຳປູເຈຍ ຫວຽດນາມ ແລະມຽນມາ ໃນປະເທດຈີນນັ້ນ ສະພາ BBG ມີແຜນທີ່ຈະເພີ້ມການນຳໃຊ້ ສື່ສັງຄົມ ແລະໂຄງການ ອື່ນໆ ເພື່ອຕໍ່ສູ້ກັບການກວດກາທາງອິນເຕິແນັດ ນອກນັ້ນ BBG ຍັງມີແຜນຈະຈັດຕັ້ງ ໂທລະພາບຜ່ານດາວທຽມ ຊ່ອງໃໝ່ແລະຂະ ຫຍາຍການກະຈາຍສຽງທາງວິທະຍຸຄື້ນ FM ໄປຍັງຂົງເຂດ Sahel ຢູ່ພາກ ກາງຕອນ ເໜືອ-ຂອງອາຟຣິການັ້ນ ແລະຈະຈັດຕັ້ງພະແນກພາສາໃໝ່ ຄື Lingala ຂຶ້ນເພື່ອກະ ຈາຍສຽງໄປຍັງ ສາທາລະນະລັດ ປະຊາທິປະໄຕ ຄອງໂກ ຈະມີການເສີມຂະຫຍາຍລາຍການຮຽນ ພາສາອັງກິດ ຂອງວີໂອເອ ອອກເຊັ່ນກັນ ແຕ່ວ່າ ງົບປະມານປີ 2015 ນັ້ນ ຈະໄດ້ລົບລ້າງພະແນກພາສາ Albania, Bosnia-Herzegovina, Macedonia ແລະ Serbia ພະແນກ ພາສາ Azerbaijan Georgia, Persia ແລະ Uzbek ກໍຈະຖືກຕັດລົງ ແລະການກະຈາຍສຽງໄປຍັງ ຄິວບາ ກໍຖືກຕັດລົງຫລາຍສົມຄວນເຊັ່ນກັນ ຂໍ້ສະເໜີສຳຫລັບງົບປະມານປີໜ້ານີ້ ຍັງຈະອັດ ຫ້ອງການຂອງ VOA ທີ່ກຸງ Jerusalem ແລະ ເມືອງ Houston ລົງເຊັ່ນກັນ